
23.
[bookmark: _Hlk13660218]Par Pasažieru pārvadājumu komisijas izveidi un nolikuma izdošanu
         Pašvaldību likuma 4. panta pirmās daļas 19. punkts noteic pašvaldības autonomo funkciju  - organizēt sabiedriskā transporta pakalpojumus. Šā panta pirmās daļas 4. punktā noteiktā izglītības funkcija īstenojama arī ar pašvaldības kompetencē esošiem izglītības pieejamības pasākumiem.
         Sabiedriskā transporta pakalpojumu likuma (turpmāk – Likums) 5. panta otrā daļa noteic valstspilsētas pašvaldības pienākumus pilsētas nozīmes maršrutos, tostarp pakalpojumu organizēšanu un finanšu līdzekļu apsaimniekošanu. Atbilstoši Likuma 1. panta 15. punktam šos uzdevumus Ogres valstspilsētā īsteno Ogres novada pašvaldība (turpmāk – pašvaldība). Likuma pārejas noteikumu 31. punktā noteikts, ka valstspilsētām paredzētās prasības Ogrei piemēro no 2024. gada 1. jūlija.
         Likuma 5. panta trešā daļa noteic valstspilsētas pašvaldības kompetenci sniegt priekšlikumus Sabiedriskā transporta padomei un Autotransporta direkcijai par sabiedriskā transporta pakalpojumu organizēšanu reģionālās nozīmes maršrutu tīklā.
           Izglītības likuma 17. panta 3. daļas 14. punktā noteikts pašvaldības pienākums nodrošināt transportu izglītojamo nokļūšanai izglītības iestādē un atpakaļ dzīvesvietā, ja nav iespējams izmantot sabiedrisko transportu.
         Pašvaldības domes 2026. gada 27. augusta saistošie noteikumi Nr. 16/2026 “Par izglītojamo braukšanas maksas atvieglojumiem, izdevumu kompensāciju un pārvadājumu kārtību Ogres novadā” (turpmāk – Saistošie noteikumi) paredz pašvaldības izveidotas komisijas iesaisti izglītojamo pārvadājumu nodrošināšanā. Komisijai noteikti uzdevumi dzīvesvietas kritērija piemērošanā, īpašu pārvadājumu gadījumu saskaņošanā, maršrutu koordinēšanā un personīgā transportlīdzekļa izmantošanas izvērtēšanā, kā arī kompensācijas likmes noteikšanā.
         Reģionālās nozīmes sabiedriskā transporta pasažieru, pilsētas pasažieru un novada izglītojamo pārvadājumu vajadzības ir savstarpēji saistītas, jo jāizvērtē sabiedriskā transporta izmantošana, skolu mācību laiki, autobusu kapacitāte, maršrutu savienojumi un budžeta iespējas.
         Pasažieru pārvadājumu plānošanas organizācijai nepieciešams veidot Pasažieru pārvadājumu komisiju (turpmāk – Komisija), kurā būtu pārstāvēts pašvaldības pasažieru pārvadājumu speciālists, izglītības darba plānošanas speciālists, ekonomists vai finansists, jurists un transporta infrastruktūras speciālists.
         Komisija nodrošinās vienotu regulāro un neregulāro pasažieru pārvadājumu plānošanu un pasažieru pārvadājumu sistēmas attīstību, iesaistot izglītības, budžeta, infrastruktūras, juridisko un teritoriāli atbildīgo pašvaldības institūciju un ārējo partneru kompetenci.
         Pašvaldības domes 2024. gada 27. jūnija saistošo noteikumu Nr. 25/2024 "Ogres novada pašvaldības nolikums" 56.26. apakšpunkts noteic, ka  atsevišķu pašvaldības funkciju pildīšanai dome izveidojusi Ogres novada pašvaldības autoceļu uzraudzības un sabiedriskā transporta komisiju. Veidojot atsevišķu Komisiju, pašvaldības institucionālais regulējums precizējams tā, lai pasažieru pārvadājumu kompetence tiktu nodota jaunajai Komisijai, bet autoceļu uzraudzības funkcija tiktu saglabāta kompetentajai institūcijai. Lietu nodošana organizējama, nodrošinot pasažieru pārvadājumu nepārtrauktību.
         Komisijas darbības organizācijai nepieciešams izdot Komisijas nolikumu. Nolikums nosaka komisijas darbības mērķi, uzdevumus, pienākumus un tiesības, kā arī kārtību Komisijas dalībnieku iecelšanai amatā un atcelšanai no amata.
[bookmark: _GoBack]         Pamatojoties uz Pašvaldību likuma 4. panta pirmās daļas 4. un 19. punktu, 10. panta pirmās daļas 8. un 19. punktu, Sabiedriskā transporta pakalpojumu likuma 1. panta 15. punktu un 5. panta otro daļu, Ogres novada pašvaldības domes 2026. gada 27. augusta saistošo noteikumu Nr. 16/2026 “Par izglītojamo braukšanas maksas atvieglojumiem, izdevumu kompensāciju un pārvadājumu kārtību Ogres novadā” 5. punktu un Ogres novada pašvaldības 2024.  gada 27. jūnija saistošo noteikumu Nr. 25/2024 “Ogres novada pašvaldības nolikums” 55. punktu un 56.26. apakšpunktu,

balsojot: ar 15 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Mariss Martinsons, Matīss Mežaks, Pāvels Kotāns, Raivis Ūzuls, Rūdolfs Kudļa, Sarmīte Ozoliņa), "Pret" – 1 (Uldis Skudra), "Atturas" – 2 (Dace Kļaviņa, Santa Ločmele), "Nepiedalās" – nav,
Ogres novada pašvaldības dome NOLEMJ:
  
1. Izveidot Ogres novada pašvaldības komisiju “Pasažieru pārvadājumu komisija”.
2. Izdot Ogres novada pašvaldības domes iekšējos noteikumus Nr.19/2026 “Pasažieru pārvadājumu komisijas nolikums”, turpmāk – Noteikumi (pielikums).
3. Noteikt Pasažieru pārvadājumu komisiju par atbildīgo komisiju Ogres novada pašvaldības domes 2026. gada 27. augusta saistošo noteikumu Nr. 16/2026 "Par izglītojamo braukšanas maksas atvieglojumiem, izdevumu kompensāciju un pārvadājumu kārtību Ogres novadā" īstenošanā. 
4. Kontroli par lēmuma izpildi uzdot Ogres novada pašvaldības izpilddirektoram.

